Die wêreld in foto's – 23 Mei 2017 | Maroela Media
Die wêreld in foto's – 23 Mei 2017
Mense snel konsertgangers te hulp toe 'n bom by 'n Ariana Grande-konsert in Manchester, Brittanje, ontplof het. Volgens berigte was 'n selfmoordbomaanvaller die oorsaak van die ontploffing. Minstens 22 mense is dood in die aanval. (Foto: PA via AP)
President Donald Trump en presidentsvrou Melania Trump lê 'n blommekrans by Yad Vashem, 'n monument in Israel wat die lewens herdenk van miljoene Jode wat onder Nazi-beheer gesterf het. (Foto: Evan Vucci/AP)
'n Vuurwerkvertoning vind plaas tydens die afsluitingseremonie van die vierde Islamitiese Solidariteit-spele in Baku, Azerbaidjan. (Foto: Tofik Babayev/Xinhua)
'n Reënboog is sigbaar oor die Hukou-waterval van die Geelrivier in die Jixian-streek van China se Shanxi-provinsie. (Foto: Zhan Yan/Xinhua)
'n Dogtertjie spog met haar kreatiwiteit terwyl daar voorberei word vir die jaarlikse "Dragon Boat"-fees in Shijiazhuang, in China se Hebei-provinsie. (Foto: Wang Xiao/Xinhua)